شه‌فه‌ق نيوز/ توركيا په‌نجه‌ى تومه‌ت ئه‌را دو ده‌وڵه‌ت عه‌ره‌بى دريژه‌و كرد وه‌ ده‌ه‌سداشتن له‌ پيلانيگ ئابوورى له‌دژێ، ئه‌ويش له‌ئاكام داوه‌زين فريه‌ێ نرخ ليره‌ى توركى.
له‌ى باوه‌ته‌و، فكره‌ت ئۆزه‌ر باڵوێز توركى له‌ قه‌ته‌ر وت: ئه‌و داوه‌زينه‌ ك ليره‌ى توركى له‌ى دوياخره‌ تۆمارى كرد، پيكهات له‌ ده‌سوازييگ له‌لايه‌نن دو ده‌وڵه‌ت عه‌ره‌بيه‌و.
ئۆزه‌ر وت: ئه‌و هه‌ردوگ ده‌وڵه‌ته‌ ك نه‌تواس ناويان ئاشكراى بكا ئامانجيان شيوانن سه‌قامگيرى ئابوورى توركى بويه‌ له‌ڕێ وازيكردن وه‌ نرخ دۆلار ك يه‌يش ئه‌دێده‌ هووكار به‌رزه‌وبوين نرخه‌يل له‌ بازاڕ ناوخوه‌يى و دوياخريش كاريگه‌رى ئه‌كاده‌ بان هيز سه‌ندن وه‌كاربه‌ره‌يل.
